Výsledok hospodárenia pred odpočítaním úrokov, daní a odpisov

Výsledok hospodárenia pred odpočítaním úrokov, daní a odpisov alebo EBITDA (iné názvy pozri nižšie) je jeden z hlavných ukazovateľov vo finančnej analýze podniku. Podrobnosti jeho definície pozri nižšie. 

Názvy 
Anglický názov tohto ukazovateľa je Earnings before Interest, Taxes, Depreciation and Amortization (Charges). Anglická a medzinárodná skratka je EBITDA.

Slovenské názvy tohto ukazovateľa sú: 
výsledok hospodárenia pred odpočítaním úrokov, zdanenia [alebo: daní] a odpisov [alebo: odpisov a amortizácie],
výsledok hospodárenia pred úrokmi, zdanením [alebo: daňami] a odpismi [alebo: odpismi a amortizáciou], 
výsledok hospodárenia pred započítaním úrokov, zdanenia [alebo: daní] a odpisov [alebo: odpisov a amortizácie], 
výsledok hospodárenia pred zohľadnením úrokov, zdanenia [alebo: daní] a odpisov [alebo: odpisov a amortizácie], 
výsledok hospodárenia pred zdanením [alebo: daňami], úrokmi a odpismi [alebo: odpismi a amortizáciou],
pričom namiesto výrazu „výsledok hospodárenia“ v uvedených názvoch vždy môže byť niektorý z týchto výrazov: zisk, hrubý zisk, [zriedkavo:] príjmy, [zriedkavo:] výsledok, [staršie:] hospodársky výsledok, resp. ak je ukazovateľ obmedzený len na hospodársku činnosť: prevádzkový zisk či výsledok hospodárenia z hospodárskej činnosti (čiže ďalšie možné názvy sú zisk pred úrokmi, zdanením a odpismi, prevádzkový zisk pred zdanením, úrokmi, odpismi a amortizáciou a pod.).smernica Rady (EÚ) 2016/1164 z 12. júla 2016, ktorou sa stanovujú pravidlá proti praktikám vyhýbania sa daňovým povinnostiam, ktoré majú priamy vplyv na fungovanie vnútorného trhuROZHODNUTIE  DOZORNÉHO  ÚRADU  EZVO č.  205/11/COLz  29.  júna  2011o  dodatočnej  dohode  o  službe  podniku  Hurtigruten  (Nórsko)Oznámenie Komisie Európskemu parlamentu, Rade, Európskemu hospodárskemu a sociálnemu výbou A Výboru regiónov - Regulácia a trhy elektronických komunikácií v Európe 2006 (12. Správa) {SEK(2007) 403} 

V anglickom a niektorých slovenských názvoch je - ako vidno - namiesto výrazu „odpisy“ výraz „odpisy a amortizácia“. Je to tak preto, lebo kým v bežnom slovenskom (a stredoeurópskom) účtovníctve sa hovorí vždy len o odpisoch, v GAAP a IFRS sa terminologicky rozlišuje medzi odpismi [v užšom zmysle] (depreciation) a amortizáciou (amortization) - o odpisoch [v užšom zmysle] sa hovorí pri hmotnom majetku a o amortizácii pri nehmotnom majetku.

Definícia 
EBITDA je definovaný ako výsledok hospodárenia (alebo podľa iných zdrojov len výsledok hospodárenia z bežnej činnosti [=z hospodárskej a finančnej činnosti] alebo len výsledok hospodárenia z hospodárskej činnosti) podniku pred odpočítaním dane z príjmov a bez zohľadnenia nákladových úrokov a odpisov. Spomínaný výsledok hospodárenia (bežne nazývaný: zisk) je pritom len iné označenie pre rozdiel medzi účtovnými nákladmi a účtovnými výnosmi.

Všeobecný vzorec je teda:
EBITDA = 
výnosy [alebo len výnosy z bežnej činnosti alebo len z hospodárskej činnosti]
 - náklady [alebo len výnosy z bežnej činnosti alebo len z hospodárskej činnosti] okrem daní, nákladových úrokov a odpisov.
Inými slovami:
EBITDA = EBIT + odpisy
V slovenskom podvojnom účtovníctve je EBITDA teda konkrétne:
EBITDA =
 výsledok hospodárenia [alebo len výsledok hospodárenia z hospodárskej a finančnej činnosti alebo len výsledok hospodárenia z hospodárskej činnosti] pred zdanením
 + nákladové úroky
 + odpisy k dlhodobému hmotnému a nehmotnému majetku.
Úroky a odpisy sa tu pripočítavajú preto, lebo v slovenskom oficiálnom výsledku hospodárenia sú už odpočítané, z čoho vyplýva, že ich treba  vo výpočte "vrátiť naspäť".COENENBERG, A. G. Jahresabschluß und Jahresabschlußanalzse. 17. Aufl. Verlag Moderne Industrie. 2000, S. 938, 939

Význam 
EBITDA ukazuje prevádzkovú výkonnosť podniku. Nezohľadňuje rôznosť daňových zaťažení v rôznych štátoch sveta, a preto je obľúbený ako ukazovateľ na medzinárodnej úrovni. Používa sa vo finančnej analýze pri porovnávaní výkonnosti podnikov alebo odvetví.

 Pozri aj 
 EBIT
 EBITA

Zdroje

Kategória:Finančná analýza